text: Trobada europea d'equips de Pastoral infantil, juvenil i vocacional – Claret Sanctus Paulus
  Trobada europea d'equips de Pastoral…
  La setmana passada, concretament del 19 al 22 de maig, va tenir lloc a Bilbao la trobada d'Equips de Pastoral Infantil, Juvenil i Vocacional a nivell d'Europa amb el lema «Vida Consagrada i Pastoral Vocacional».
  Enguany s'ha comptat amb la presència de Pedro Belderráin, cmf que va parlar sobre «Models de Vida Consagrada i les seves implicacions en la qüestió vocacional» i «Com anunciar la proposta de la Vida Consagrada avui?». També es va comptar amb la intervenció del jesuïta Enric Puiggròs –responsable de la Pastoral Juvenil Vocacional a nivell dels jesuïtes d'Espanya– que va oferir una ponència sobre «Pastoral Vocacional: un repte permanent. Lectura sapiencial de l'experiència de promoció vocacional (2012-2015)».
  L'últim dia els presents el van dedicar a visitar diferents posicions pastorals dels claretians d'Euskal Herría: el col·legi Askartza Claret i el projecte d'inserció social Gizartetxe Claret Etxea. Van tenir l'oportunitat de visitar la zona on hi ha diverses obres socials així com, també, de veure des de fora l'edifici en obres i que, ben aviat, serà la seu d'aquest projecte social.
  En aquesta trobada també hi va haver temps per a la coordinació dels Equips de PIJV d'Ibèria i ECLA, i espais per a l'oració i la convivència fraterna. L'Eucaristia final va estar presidida pel P. Joseba Kamiruaga, Superior Provincial d'Euskal Herría.
  AnteriorPost anterior:Trobada d'editors claretians a RomaSegüentSegüent post:Gran èxit de la visita guiada «Els Sants enterrats a Vic: vida i sepultura»